text: 56 indsatte lukket ud i det fri - midlertidigt
  09 juli 2016 kl. 04.25
  De indsatte i Kolding Arrest fik natten til lørdag en ekstra gårdtur. De skete efter, at en indsat satte ild til sin celle.
  En brand i en celle i arresthuset udviklede kort efter midnat så meget røg, så politi og brandvæsen var nødsaget til at evakuere alle indsatte, mens der kom styr på branden.
  Alt skete dog under rolige forhold og der var styr på alle de indsatte, oplyser vagtchef ved Sydøstjyllands Politi Svend Pedersen til TV SYD.
  -Vi sendte lidt ekstra politifolk derned for at sikre os, at ingen fik mulighed for at stikke af. Men der var styr på det hele, siger vagtchefen til TV SYD.
  Den indsatte, der satte ild til sin celle, fik ved branden nogle røgskader, som han nu bliver behandlet for, oplyser politiet.
  Årsagen til at den indsatte satte ild i cellen er ukendt.
  KLIK og se mere tv på localeyes.dk
  